|  |
| --- |
| **Naziv akta: Prijedlog Proračuna Grada Kastva za 2024. godinu i projekcije proračuna za 2025. i 2026. godinu** |
| **Razdoblje savjetovanja: od 30.10.2023.-15.11.2023.** |
| **Korisnik** | **Komentar** | **Datum** | **Status** | **Odgovor** |
| Andrea Semiz | Prema planu aktivnost A100602 - Pružanje pomoći kućanstvima s djecom iznosi 302.600,00 EUR od toga R0139 3722 Ostale naknade - sufinanciranje boravka djece u predškolskim ustanovama iznosi 173.638,60 EUR, a R0139.2 3722 Ostale naknade - sufinanciranje boravka djece u predškolskim ustanovama iznosi 66.361,40 EUR. Ukoliko su navedeni iznosi planirani prema dosadašnjim iznosima za sufinanciranje iz Odluka o sufinanciranju boravka djece s prebivalištem na području Grada Kastva u predškolskim ustanovama (Službene novine Grada Kastva br. 12/18, 6/20, 8/23) i Članku 1. II. IZMJENE I DOPUNE Odluke o sufinanciranju djelatnosti dadilja na području Grada Kastva ( Službene novine Grada Kastva br. 8/23) mišljenja sam da se planirani iznosi trebaju povećati kako bi se navedene odluke mogle promijeniti te se iznosi sufinanciranja povećati i izjednačiti za svu djecu sa prebivalištem na području grada Kastva koja borave bilo u predškolskim ustanovama bilo u obrtima (djelatnost dadilja). Dječji vrtić „Vladimir Nazor“ nema kapacitet za upis sve djece sa prebivalištem na području grada Kastva niti u jasličke niti u vrtićke kapacitete, dok dječji vrtić „Poneštrica“ također nema velike kapacitete, ali ujedno i ne upisuje djecu mlađu od 2. godine te stoga roditelji koji ne uspiju upisati djecu u te dvije ustanove nemaju izbora nego upisati dijete u neku drugu ustanovu ili obrt. Troškovi boravka djece u predškolskim ustanovama i obrtima, kao i svi drugi troškovi, su se znatno povećali te smatram da se i sufinanciranje treba povećati, ali i izjednačiti. Smatram da razlika koju grad radi u sufinanciranju djece nije u redu jer ne vrednuje isto svu djecu sa prebivalištem u gradu Kastvu. (nastavak komentara) | 14.11.2023 19:3514.11.2023 19:41 | -Primljeno na znanje | Rashodi za sufinanciranje cijene boravka djece u predškolskim ustanovama ovise o broju djece u istima koji varira tijekom godine te nije moguće u potpunosti točno predvidjeti ukupan trošak na razini godine. Tijekom godine prati se izvršenje stavki te će se u slučaju potrebe, bilo povećanja broja djece ili iznosa sufinanciranja Grada Kastva, izmjenama i dopunama proračuna osigurati potrebna dodatna sredstva. Nakon povećanja iznosa sufinanciranja u 2023. godini provest će se analiza mogućnosti daljnjeg povećanja sufinanciranja cijene boravka djece u predškolskim ustanovama. U slučaju donošenja izmjena i dopuna Odluka kojima se uređuju predmetna sufinanciranja, osigurat će se i potrebna proračunska sredstva. |